Kollagen

Kollagen er det viktigste proteinet i bindevevet hos mennesker og dyr. Det er det mest vanlige proteinet i vev fra pattedyr, og kan utgjøre rundt 25% av den totale proteinvekten. Det er et langstrakt fiberdannende protein (som tilhører gruppen av fiberproteiner, også kalt skleroproteiner), til forskjell fra proteiner som danner kuleform. Bunter av kollagen kalles kollagenfibere og er en viktig del av den ekstracellulære strukturen mellom cellene som støtter kroppens vev og brusk. 

Kollagen har høy strekkfasthet og er den viktigste bestanddelen i brusk, leddbånd, sener, ben og tannben (dentin). Det er også viktig i blodkar og i hornhinnen og linsen i øyet. Sammen med mykere keratin er det viktig for hudens styrke og oppbygning av vev. Nedbrytning av kollagen ved aldring fører til rynker. Kollagen brukes ved plastisk kirurgi og som kunstig hud ved brannskader. Kollagen har også mange medisinske bruksområder i behandling av komplikasjoner av bein og hud.

Mange forskjellige typer kollagen
Så langt har 28 typer kollagen blitt identifisert og beskrevet. De to vanligste typene er:
Type 1: hud, sener, kar, organer og bein
Type 2: brusk (hovedkomponent)

Sykdommer
Ett tusen mutasjoner er blitt identifisert i tolv av mer enn tjue typer av kollagen. Disse mutasjonene kan føre til ulike sykdommer på vevsnivå.Mahajan, VB, Olney, AH, Garrett, P, Chary, A, Dragan, E, Lerner, G, Murray, J & Bassuk, AG; Olney; Garrett; Chary; Dragan; Lerner; Murray; Bassuk (2010). "Collagen XVIII mutation in Knobloch syndrome with acute lymphoblastic leukemia".American journal of medical genetics. Part A 152A (11): 2875–9.doi:10.1002/ajmg.a.33621. PMC 2965270.PMID 20799329.
Osteogenesis imperfecta – også kalt medfødt benskjørhet.Gajko-Galicka, A (2002). "Mutations in type I collagen genes resulting in osteogenesis imperfecta in humans". Acta biochimica Polonica 49 (2): 433–41. PMID 12362985.
Chondrodysplasias - Skeletal lidelseHorton, WA, Campbell, D, Machado, MA & Chou, J; Campbell; Machado; Chou (1989). "Type II collagen screening in the human chondrodysplasias". American journal of medical genetics 34 (4): 579–83. doi:10.1002/ajmg.1320340425. PMID 2624272.
Ehlers-Danlos syndrom - Seks forskjellige typer finnes av denne lidelsen, som fører til misdannelser i bindevev.Hamel, BCJ; Pals, G.; Engels, CHAM; Akker, E.; Boers, GHJ; van Dongen, PWJ; Steijlen, PM (28 June 2008). "Ehlers-Danlos syndrome and type III collagen abnormalities: a variable clinical spectrum". Clinical Genetics 53 (6): 440–446.doi:10.1111/j.1399-0004.1998.tb02592.x. PMID 9712532.
Alport syndrom - Fører til problemer med nyrer og øyne. Tap av hørsel kan også utvikle seg i løpet av barndommen eller ungdomsårene.Kashtan, CE (1993) "Collagen IV-Related Nephropathies (Alport Syndrome and Thin Basement Membrane Nephropathy)", in RA Pagon, TD Bird, CR Dolan, K Stephens & MP Adam (eds), GeneReviews, University of Washington, Seattle, Seattle WA PMID 20301386.
Osteoporose - assosiert med reduserte nivåer av kollagen i huden og bein, injeksjon av veksthormon blir undersøkt som en mulig behandling for å motvirke tap av kollagen. Oralt inntak av kollagen fra dyr og fisk har blitt mer utbredt de siste årene, med gode resultater.Shuster, S (2005). "Osteoporosis, a unitary hypothesis of collagen loss in skin and bone". Medical hypotheses 65 (3): 426–32. doi:10.1016/j.mehy.2005.04.027. PMID 15951132.
Knobloch syndrom - forårsaket av en mutasjon i kollagen XVIII genet. [1]

Kosttilskudd

De senere år har mange kosttilskudd med kollagen kommet på markedet der det antydes helseeffekt eller reduksjon av rynker, gjerne med henvisning til enkeltstudier.Diett tar av i USA: - Lite som tyder på at det funker Aftenposten Det er imidlertid slik at kollagen som inntas oralt ikke vil tas opp i kroppen, men brytes ned til aminosyrer i tarmen, og det er derfor usannsynlig at kosttilskudd med kollagen har noen klinisk effekt.Lege slakter pillene Charter-Svein tok for å fjerne smertene TV2 Det totale bildet av forskningen viser at tilskudd av kollagen ikke har noen effekt.Kollagentilskudd virker ikke Lommelegen

Sårpleie
Kollagen er et naturprodukt, og derfor er det brukt som et naturlig sårbandasje med egenskaper man ikke finner i  kunstige bandasjer. Det er motstandsdyktig mot bakterier, noe som er av avgjørende betydning i en sårbandasje. Det hjelper å holde såret sterilt, på grunn av sin naturlige evne til å bekjempe infeksjoner. Når kollagen blir brukt som bandasje på brannsår, er sunt granulasjonsvev i stand til å bli dannet svært raskt over brannskaden.Blow, Nathan (2009). "Cell culture: building a better matrix".Nature Methods 6 (8): 619–622. doi:10.1038/nmeth0809-619.

Kosmetisk kirurgi
Kollagen brukes også mye i kosmetisk kirurgi, som et helbredende hjelpemiddel for brannskadepasienter for rekonstruksjon av ben og et bredt utvalg av dentale, ortopediske og kirurgiske formål.Dermal Fillers | The Ageing Skin. Pharmaxchange.info. Retrieved on 2013-04-21.

 Referanser 

 Eksterne lenker 
 Kollagen som vidunderkur mot underernæring, rynker og leddplager – myte eller virkelighet? 

Kategori:Proteiner
Kategori:Anatomi